Krejcir-vennoot se pa tot die dood gemartel | Maroela Media
Radovan Krejcir Foto: Werner Beukes/SAPA
Die pa van ŉ vermeende vennoot van die Tsjeggiese voortvlugtende Radovan Krejcir, is dood nadat hy gemartel is, het The Citizen Vrydag berig.
“Miso Mihaljevic, die pa van Djordje Mihaljevic, is verlede Vrydag op pad huis toe in Johannesburg van die pad afgetrek en ontvoer,” het Chad Thomas, forensiese ondersoekbeampte, aan die Citizen gesê. Djordje is die eienaar van Sandton Gold and Diamond Exchange en ook ŉ vriend van die veroordeelde dwelmhandelaar Glenn Agliotti.
“Miso se pelvis en bene is met hamers gebreek tydens die martelsessie,” het Thomas gesê. “Hy het op ŉ manier by ŉ hospitaal uitgekom, maar die volgende dag, op Oukersdag, weens komplikasies gesterf. Hy het glo ŉ beroerte gehad voordat hy aan ŉ hartaanval gesterf het.”
Djordje is glo nie tans in die land nie en kan nie op sy selfoon bereik word nie.
Die polisie het aan die Citizen gesê hulle is nie bewus van die saak nie.
Intussen bly Krejcir onder polisiebewaking in die hospitaal glo vir behandeling om nierversaking te voorkom. Hy en drie ander is in November in hegtenis geneem nadat hulle glo ŉ man ontvoer en aangerand het ná ŉ mislukte dwelmtransaksie.
Walla · 5 jaar gelede
Lekker…. laat die vuilgoed mekaar uitwis…..”DOG EAT DOG”
” …. Intussen bly Krejcir onder polisiebewaking in die hospitaal glo vir behandeling om nierversaking te voorkom” Moenie vir ons se hy speel ook golf? en oppad om mediese verligting te kry!!!